Ашу - дұшпан - Қазақстан Мұсылмандары Діни басқармасының ресми сайты
Қазір 11:06:53
С. Есмурзин, Жітіқара аудандық «Ержан Тәтішев» мешітінің бас имамы www.muftyat.kz 20.10.2017 3818 0 пікір
Шын мұсылманды бойындағы адамгершілік қасиеттерінен танисың. Адамгершілік пен кішіпейілділік кез-келген мұсылманның қаруы әрі қорғаны. Әр мүмін мұсылман, басына түскен ауыр тауқыметті, әрбір келеңсіз жәйтті, Алла Тағаланың берген сынағы деп қабылдайды. Нендей оқиғаға тап болсада, сабырға келіп, ашу-ызаға жол бермеуге тырысады. Бұл жөнінде қасиетті Құран Кәрімде Ұлы Жаратушы Иеміз былай деген:
«(Ашу қысқанда өзін ашуландырған адамның сазайынын беруге шамасы жете тұрып) ашуын жеңе білгендер һәм адамдарға кешірімді болғандар»[1].
«Бірде, Пайғамбарымызға (ﷺ) бір кісі келіп: «Уа, Алланың Елшісі! Маған кенес беріңіз?» - деп өтінгенде, Ол (ﷺ): «Ашуға берілме!» - деді. Кейіннен әлгі кісі осы сұрағын бірнеше мәрте қайталаған еді, Пайғамбарымыз (ﷺ) да сонша рет: «Ашуға берілме!» - деп жауап қатты»[2].
«Егер де біреулеріңнің ашу-ызасы келсе, онда үндемесін»[3]. Ал келесі мына бір хадисте Пайғамбарымыз (ﷺ) былай деген:
«Егер де біреулеріңнің ашу-ызасы келіп, ол тұрып тұрған болса отырсын, осылайша оның ашуы тарқайды»[4].
«Біреуді жерге жығып, жеңіске жеткен адам мықты емес, алайда бойындағы ашуына ұстамды бола білген нағыз мықты»[5].